കേരളഗൗതമീയം

സംസ്‌കൃത പണ്ഡിതനും താർക്കികനും കവിയുമായിരുന്ന കുറിശ്ശേരി ഗോപാലപിള്ള രചിച്ച ഒരു തർക്കശാസ്ത്ര ഗ്രന്ഥമാണ് കേരളഗൗതമീയം. 1959-ലാണ് ആദ്യമായി പ്രസാധനം ചെയ്തത്. കൈക്കുളങ്ങര രാമവാര്യരുടെ മുക്താവലിയ്ക്കു ശേഷം ശ്രദ്ധേയമായ തർക്കശാസ്ത്രഗ്രന്ഥമാണിത്. ഈ കൃതിയുടെ രചന കുറിശ്ശേരിയെ 'കേരളഗൗതമൻ' എന്ന വിശേഷണത്തിനർഹനാക്കി.

കേരളഭാഷയിൽ ന്യായശാസ്ത്രസംബന്ധമായ ഒരു ആധികാരികകൃതി എന്നതായിരുന്നു കേരളഗൗതമീയത്തിന്റെ രചനയുടെ ഉദ്ദേശ്യം. അന്നംഭട്ടന്റെ തർക്കസംഗ്രഹം, വിശ്വനാഥ പഞ്ചാനനന്റെ കാരികാവലി എന്നിവയിലെ പ്രതിപാദ്യ വിഷയങ്ങൾ ഇതിൽ പ്രതിപാദിയ്ക്കുന്നു. ദാർശനിക നിഘണ്ടു. സ്കൈ ബുക്ക് പബ്ലിഷേഴ്സ്.2010. പു.95. അന്നത്തെ തിരുവനന്തപുരം സംസ്‌കൃതകോളേജ് പ്രിൻസിപ്പലായിരുന്ന എൻ. ഗോപാലപിള്ളയാണ് അവതാരിക രചിച്ചത്. 1959ൽ ഒന്നാം പതിപ്പായി പ്രസിദ്ധീകരിച്ച ഈ ന്യായശാസ്ത്രഗ്രന്ഥത്തിന് ഒരു രണ്ടാംപതിപ്പ് രചയിതാവിന്റെ ജീവിതകാലത്ത് ഉണ്ടായില്ല. 2013-ൽ കേരള ഭാഷാ ഇൻസ്റ്റിറ്റ്യൂട്ട് കേരളഗൗതമീയം പുനഃപ്രസാധനം ചെയ്തു.
അവലംബം

വർഗ്ഗം:തർക്കശാസ്ത്രം
വർഗ്ഗം:മലയാളഗ്രന്ഥങ്ങൾ